LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Tenisa centram „Lielupe”**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Tenisa centrs „Lielupe”” (adrese – Oskara Kalpaka prospekts 16, Jūrmala, LV-2010, reģistrācijas numurs – 40003030774) 2010.gada 18.maija iesniegumu par nacionālās sporta bāzes statusa piešķiršanu sporta bāzei – Tenisa centrs „Lielupe”.

2. Pēc iesnieguma par nacionālās sporta bāzes statusa piešķiršanu Tenisa centram „Lielupe” izskatīšanas Ministru kabinets konstatē:

2.1. Tenisa centrs „Lielupe” ir nekustamais īpašums, (kadastra numurs 1300 004 5718), kas sastāv no zemes vienības 50953 m2 platībā (zemes vienības kadastra apzīmējums 1300 004 5718) un 16 (sešpadsmit) būvēm (būvju kadastra apzīmējumi 1300 004 5718 001, 1300 004 5718 002, 1300 004 5718 003, 1300 004 5718 004, 1300 004 5718 005, 1300 004 5718 011, 1300 004 5718 012, 1300 004 5718 013, 1300 004 5718 014, 1300 004 5718 015, 1300 004 5718 016, 1300 004 5718 050, 1300 004 5718 052, 1300 004 5718 053, 1300 004 5718 054 un 1300 004 5718 055) – Oskara Kalpaka prospektā 16, Jūrmalā, kas ierakstīts Jūrmalas pilsētas zemesgrāmatu nodalījumā Nr.4608 uz sabiedrības ar ierobežotu atbildību „Tenisa centrs „Lielupe”” vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – Tenisa centrs „Lielupe” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. Sabiedrība ar ierobežotu atbildību „Tenisa centrs „Lielupe”” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 18.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Tenisa centra „Lielupe” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē   
(prot. Nr. 4 4.§, 4.2.3.apakšpunkts) ir sniegusi atzinumu, ka Tenisa centrs „Lielupe” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj piešķirt Tenisa centram „Lielupe” nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

07.12.2010 09:27

479

A.Mičule

67047928, anda.micule@izm.gov.lv